ตลท.ขีดเดดไลน์ IFEC-POLAR ส่งงบฯ-พร้อมแต่งตั้งผู้สอบฯ ชี้หากเกินกำหนดเสี่ยงถูกเพิกถอน
ตลท.ขีดเดดไลน์ IFEC-POLAR ส่งงบฯ-พร้อมแต่งตั้งผู้สอบฯ ชี้หากเกินกำหนดเสี่ยงถูกเพิกถอน
ตลท.ขีดเดดไลน์ IFEC-POLAR ส่งงบฯ-พร้อมแต่งตั้งผู้สอบฯ ชี้หากเกินกำหนดเสี่ยงถูกเพิกถอน
5 พ.ย. 2562

ตลาดหลักทรัพย์แห่งประเทศไทย (ตลท.) แจ้งการดำเนินการต่อ บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC และบริษัท โพลาริส แคปปิตัล จำกัด (มหาชน) หรือ POLAR เพื่อให้บริษัทดังกล่าวแก้ไขเหตุเพิกถอนให้หมดไปกรณีบริษัทไม่นำส่งงบการเงินภายในกำหนด ดังนี้
โดย IFEC จะต้องแต่งตั้งผู้สอบบัญชีประจำปี 2560 ถึงปี 2562 ภายในวันที่ 30 เมษายน 2563 และเมื่อแต่งตั้งผู้สอบบัญชีได้ภายในระยะเวลาแล้ว บริษัทต้องนำส่งงบการเงินไตรมาสที่ 1 ปี 2560 ถึงงบการเงินไตรมาสที่ 1 ปี 2562 ภายในวันที่ 31 ธันวาคม 2563
ขณะที่ POLAR จะต้องแต่งตั้งผู้สอบบัญชีประจำปี 2560 ถึงปี 2562 ภายในวันที่ 31 พฤษภาคม 2563 และเมื่อแต่งตั้งผู้สอบบัญชีได้ภายในระยะเวลาแล้ว บริษัทต้องนำส่งงบการเงินไตรมาสที่ 1 ปี 2560 ถึงงบการเงินไตรมาสที่ 1 ปี 2562 ภายในวันที่ 31 มกราคม 2564
ทั้งนี้ หาก IFEC และ POLAR ไม่สามารถแต่งตั้งผู้สอบบัญชีประจำปี 2560 ถึงปี 2562 ได้ภายในระยะเวลาที่กำหนด หรือไม่สามารถนำส่งงบการเงินได้ภายในเวลาที่กำหนด ตลาดหลักทรัพย์ฯอาจพิจารณาดำเนินการเพิกถอนหลักทรัพย์ดังกล่าวต่อไป
ขณะเดียวกัน ตลท. ยังได้ขึ้นเครื่องหมาย NP สำหรับหุ้น POLAR ตั้งแต่วันที่ 5 พฤศจิกายน 2562 กรณีไม่สามารถแต่งตั้งกรรมการตรวจสอบให้ครบถ้วนภายในเวลาที่กำหนดด้วย โดยหาก POLAR ไม่สามารถแต่งตั้งกรรมการตรวจสอบได้ ตลาดหลักทรัพย์ฯ จะดำเนินการ ดังนี้
ทั้งนี้หากขึ้นเครื่องหมาย NP ครบ 3 เดือนแล้ว POLAR ยังไม่สามารถแต่งตั้งกรรมการตรวจสอบได้ครบถ้วน ตลาดหลักทรัพย์ฯ จะขึ้นเครื่องหมาย SP (suspension) ห้ามการซื้อหรือขายหลักทรัพย์ของ POLAR ตั้งแต่วันที่ 5 กุมภาพันธ์ 2563 และหากขึ้นเครื่องหมาย SP ครบ 3 เดือนแล้ว POLAR ยังไม่สามารถแต่งตั้งกรรมการตรวจสอบได้ครบถ้วน ตลาดหลักทรัพย์ฯ จะประกาศให้ POLAR เข้าข่ายอาจถูกเพิกถอน และหาก POLAR ยังไม่สามารถดำเนินการได้ตามข้อกำหนด ตลาดหลักทรัพย์ฯ อาจพิจารณาเพิกถอนหลักทรัพย์ของ POLAR ต่อไป